
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  513/2011

ΘΕΜΑ:  Έγκριση του πρωτοκόλλου παραλαβής του έργου «Επισκευή Πνευματικού Κέντρου στο Δ.Δ Λανθίου» (οριστική παραλαβή) με αριθμό μελέτης 217/09
    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
          Επίσης για το συγκεκριμένο θέμα προσκλήθηκε στη συνεδρίαση με την υπ’ αριθμ. 54851/2-12-2011 έγγραφη πρόσκληση του Προέδρου και ο Πρόεδρος της Τ.Κ Λανθίου κ. Καραγκούνης Ανδρέας, ο οποίος δεν προσήλθε, αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 13ο   θέμα της ημερήσιας διάταξης με τίτλο: [Έγκριση του πρωτοκόλλου παραλαβής του έργου «Επισκευή Πνευματικού Κέντρου στο Δ.Δ Λανθίου» (οριστική παραλαβή) με αριθμό μελέτης 217/09] και ανέφερε:

«Η Δ/νση Τεχνικών Υπηρεσιών του Δήμου με το αριθ. 3844/11 έγγραφό της, εισηγείται στο Δημοτικό Συμβούλιο την έγκριση του πρωτοκόλλου παραλαβής του έργου «Επισκευή Πνευματικού Κέντρου στο Δ.Δ Λανθίου» με αριθ. μελέτης 217/09, για το οποίο η κατά έργο αρμόδια επιτροπή παραλαβής, [αποτελούμενη από τους κ.κ. Παναγόπουλο Βασίλειο Δημ/κό Σύμβουλο, ως Πρόεδρο, Άγγελο Τσίκα Πολ. Μηχανικό του δήμου και Βαρώτσο Γεώργιο –  Μηχ/γο Μηχανικό Τ.Ε δήμου], που ορίστηκε με την υπ’ αριθ. 33599/7100/03-08-2011 απόφαση της Αποκεντρωμένης Διοίκησης Πελοποννήσου Δυτικής Ελλάδος και Ιονίου, πήγε  στις 7/11/2011 στον τόπο του έργου και έχοντας υπόψη την τελική επιμέτρηση που συντάχθηκε από τους επιβλέποντες και τα λοιπά στοιχεία του φακέλου της εργολαβίας, παρέλαβε τις εκτελεσθείσες εργασίες και προτείνει να θεωρηθεί η παραλαβή και οριστική.
Καλείται το Σώμα ν’ αποφασίσει επί της εισήγησης της Τεχνικής Υπηρεσίας του Δήμου.

Το Δημοτικό Συμβούλιο Πύργου

Λαμβάνοντας υπόψη:

· Τις διατάξεις του άρθρου 65 του ν. 3852/10

· Το Ν. 1418/84
· Την υπ’ αριθ. 33599/7100/03-08-2011 απόφαση ορισμού της επιτροπής παραλαβής 

· Το πρωτόκολλο οριστικής παραλαβής του έργου και

· Το  αριθ. 3844/11 έγγραφο της Δ/νσης Τεχνικών Υπηρεσιών του Δήμου, 

 μετά από διαλογική συζήτηση,

Α π ο φ α σ ί ζ ε ι 


Ομόφωνα εγκρίνει το πρωτόκολλο οριστικής παραλαβής του έργου: «Επισκευή Πνευματικού Κέντρου στο Δ.Δ Λανθίου»  με αριθ. μελέτης 217/09, σύμφωνα με την πρόταση της αρμόδιας επιτροπής παραλαβής.
   Οι Δημοτικοί Σύμβουλοι κ.κ Ανδρέας Ανδρικόπουλος, Γαβρίλης Λιατσής Φώτης Δημόπουλος, Γεώργιος Κουρμπανάς, Δημήτριος Λιατσής, Κων/νος Γεράνιος, Χρήστος Γιάνναρος, Αθανάσιος Καραμπέτσος, Ιωάννης Σεφερλής, Παναγιώτης Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
Η παρούσα απόφαση έλαβε αύξοντα αριθμό 513/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  13 – 12 - 2011

